BR เคาะแผนซื้อหุ้นคืน 43 ล้านหุ้น วงเงิน 200 ลบ. เริ่ม 7 ธ.ค.นี้
BR เคาะแผนซื้อหุ้นคืน 43 ล้านหุ้น วงเงิน 200 ลบ. เริ่ม 7 ธ.ค.61 - 6 มิ.ย.62
22 พ.ย. 2561

บริษัท บางกอกแร้นช์ จำกัด (มหาชน) หรือ BR ระบุว่า ที่ประชุมคณะกรรมการบริษัท เมื่อวันที่ 21 พ.ย.2561 อนุมัติโครงการซื้อหุ้นคืน โดยจะใช้วงเงิน 200 ล้านบาท เพื่อซื้อหุ้นจากตลาดหลักทรัพย์แห่งประเทศไทย (ตลท.) จำนวน 43 ล้านหุ้น คิดเป็น 4.71% ของหุ้นที่จำหน่ายได้แล้วทั้งหมด กำหนดระยะเวลาที่จะซื้อหุ้นคืนตั้งแต่วันที่ 7 ธ.ค.2561 ถึงวันที่ 6 มิ.ย.2562 เพื่อบริหารทางการเงิน
สำหรับราคาหุ้นที่จะซื้อคืน โดยให้นำราคาหุ้นเฉลี่ยย้อนหลัง 30 วันก่อนวันที่บริษัทจะทำการเปิดเผยข้อมูลมาประกอบการพิจารณากำหนดราคาหุ้นด้วยราคาซื้อคืนจะไม่เกินกว่าราคาปิดของหุ้นเฉลี่ย 5 วันทำการซื้อขายก่อนหน้าวันที่ทำการซื้อขายแต่ละครั้งบวกด้วยจำนวนร้อยละ 15 ของราคาปิดเฉลี่ยดังกล่าว ทั้งนี้ราคาหุ้นปิดเฉลี่ยย้อนหลัง 30 วันทำการตั้งแต่วันที่ 8 ต.ค.2561 ถึงวันที่ 20 พ.ย.2561 เท่ากับ 4.63 บาทต่อหุ้น
 